b'\n_START_ARTICLE_\nJoga\n_START_SECTION_\nIstorija\n_START_PARAGRAPH_\nSeniausi archeologiniai jogos egzistavimo \xc4\xafrodymai\xc2\xa0\xe2\x80\x93 ma\xc5\xbedaug 3000 met\xc5\xb3 pr. m. e. senumo akmenin\xc4\x97s fig\xc5\xabr\xc4\x97l\xc4\x97s, vaizduojan\xc4\x8dios, kaip sp\xc4\x97jama, \xc5\xbemones jogos pozomis (Pa\xc5\xa1upa\xc4\x8dio antspaudas)._NEWLINE_Manoma, jog ka\xc5\xbekur tarp II a. pr. m. e. ir III a., Patand\xc5\xbealis remdamasis ortodoksalios sankhjos mokyklos dualistine metafizika apibendrino ir susistemino nuo seniausi\xc5\xb3 laik\xc5\xb3 Indijoje \xc5\xbeinomus \xc4\xafvairias jogos \xc5\xa1akas (Joga s\xc5\xabtra)._NEWLINE_Vakaruose joga prad\xc4\x97jo plisti tik XIX am\xc5\xbeiaus prad\xc5\xbeioje ir i\xc5\xa1 prad\xc5\xbei\xc5\xb3 buvo studijuojama kaip dalis ryt\xc5\xb3 filosofijos. Nuo 1980 met\xc5\xb3 joga i\xc5\xa1populiar\xc4\x97jo vakaruose, kaip hatha jogos atmaina. \xc5\xa0iuo metu susidom\xc4\x97jimas joga nebl\xc4\x97sta, atsiranda nauj\xc5\xb3 atmain\xc5\xb3, toki\xc5\xb3 kaip akrojoga. 2015 m. bir\xc5\xbeelio 21 d. visame pasaulyje pirm\xc4\x85 kart\xc4\x85 buvo pamin\xc4\x97ta Tarptautin\xc4\x97 jogos diena, tarp j\xc5\xb3 ir Lietuvoje.\n_START_SECTION_\nJoga ir kitos religijos\n_START_PARAGRAPH_\nDaugelis jogos mokytoj\xc5\xb3 Vakaruose stengiasi nebrukti Hinduizmo mokym\xc5\xb3 kartu su jogos k\xc5\xabno lavinimo ir proto nuraminimo pratimais, ta\xc4\x8diau yra ir toki\xc5\xb3, kurie siekia jogos praktikus privesti prie samadhi meditacin\xc4\x97s b\xc5\xabsenos._NEWLINE_Krik\xc5\xa1\xc4\x8dionyb\xc4\x97s ir Islamo dvasininkams joga kelia prie\xc5\xa1taringus jausmus. Vieni draud\xc5\xbeia visi\xc5\xa1kai praktikuota jog\xc4\x85, kiti \xc4\xaf tai \xc5\xbei\xc5\xabri kiek atlaid\xc5\xbeiau ir leid\xc5\xbeia savo pasek\xc4\x97jams daryti fizinius pratimus, bet laikytis krik\xc5\xa1\xc4\x8dioni\xc5\xa1ko, islami\xc5\xa1ko tik\xc4\x97jimo \xc5\xbeod\xc5\xbeio._NEWLINE_Vilius Rudra Dundzila, vienas i\xc5\xa1 Romuvos vaidil\xc5\xb3, neatmeta galimyb\xc4\x97s balt\xc5\xb3 tik\xc4\x97jim\xc4\x85 papildyti tam tikrais hinduizmo filosofiniais ir religiniais elementais, \xc4\xafvesti tokias dvasines praktikas kaip meditacija ir joga.'